钦定古今图书集成/方舆汇编/职方典/第1077卷 > 《龟山赋》明·陈哲
## 钦定古今图书集成/方舆汇编/职方典/第1077卷 > 《龟山赋》明·陈哲

龙湖之阴，有层崖千叠，峥嵘乎如弥天之陵者，曰“天
上冈。”襟万壑而逶迤，带千林而傍徨。祢莲峰而顾复，
孙銕岭而恐惶。连阿雾拥，叠嶂云翔。爰有一阜，若蹲
若耸，或低或昂。我仪图之，俨一灵龟，突踞于大山之
旁。苔袭褶以为衣，卉曾被以为裳。石嶙峋以为甲，树
纵横以为章。吁嗟活兮，其仪不忒。虽匪六眸，灵蠵是
式。“《伭衣》蜿蜿”，《𪓟》。鼊就而睨之，头昂足踞，是云龟
山。一田叟策杖而来曰：“此山也，是宋儒产于斯，因取
以为号者也。”粤自麟吐玉书，泰山巍巍，濂洛关闽，岱
宗衍支，吾道南矣嵯而矗。而贤人之生，千几百年，突
兀于斯。呜呼！名山三百，支山三千。彼龟山者，递而蜿
蜒。李罗朱蔡胡刘之伦，往往融结而为山川。维昔杨
游同立，雪深三尺。岂伊及门，亦既入室。高山万轫，咫
尺宫墙。巀巀嶪嶪，龟山之乡。睇灵蔡而羡异，幸无怪
测蠡之与亡羊。于是徘徊未去，目𨓏神留。念鸿儒于
硕学，愬颜朋而冉俦。或因裔以溯统，或探源而叩流。
慨高山而仰止，怅古今之遗丘。幸万古之不夜，辟堂
构于南陬。昔金人且有问曰：“先生其在否？”岂生长于
东南，不责沈以何尤。于是歌曰：“龙湖汤汤，浏泓瀺灂。
龟峰层翠，如莲吐萼。海滨而邹鲁，非兹而孰启尔宇？
邹鲁而海滨，非兹而孰觅厥津？扶风绛帐，西蜀元亭。
曷如堂庑，春秋荐馨。岁五百之前兮尔挺嶙峋，岁五
百之后兮孰绍门𬮱？”